- Айыҡ ауыл конкурсы Башҡортостан Башлығы Грантына үткәрелә. Конкурстың маҡсаты — ауыл халҡын айыҡ һәм сәләмәт йәшәү рәүешенә йәлеп итеү, йәш быуынды йолаларға ярашлы тәрбиәләү һәм уны эскелектән, тәмәке тартыуҙан һаҡлау. Быға тиклем беҙҙең райондан был конкурста Айтуған һәм Ҡабыҡҡыуыш ауылдары ҡатнашты. Конкурс йомғаҡтары буйынса Ҡабыҡҡыуыш ауылы акустик система һатып алыуға сертификат менән бүләкләнде. Быйыл конкурста ҡатнашыусылар күберәк булһын ине һәм бөтә ауылдар ҙа конкурста көсөн һынап ҡараһын ине. Еңеүселәргә Дипломдар һәм аҡсалата бүләктәр тапшырыласаҡ. Был аҡсаны халыҡ ауылдарҙы төҙөкләндереүгә тотона ала, - тип билдәләне Рәйфә Ғәлиева.